vi har faktisk haft det oppe at vende herhjemme, skræmmende men sandt.
Jeg overvejer mere at slagte de gamle hopper, og så måske låne de unge ud til ryttere. På den måde har jeg stadig hopper fra mine stammer, når det forhåbentligt en gang vender.
Jeg er i den situation at det er lykkedes mig af sælge mine "gamle" hopper, inden verden gik helt af lave, så nu har jeg mine 3 unge heste tilbage og så min dejlige ridehest, som jeg for alt i verden ikke vil undvære. Jeg synes det er sørgeligt at måtte erkende at slaget er tabt... at have 3 unge smukke og sunde,.. døde heste liggende i indkørslen med pressening over er aldeles ubærligt.. men som metjen siger: skræmmende sandt !!
Jeg har kun haft mit føl fra i år til salg og han blev hurtigt solgt, jeg var så heldig at jeg nærmest selv kunne vælge køber blandt flere intr. og har pt 2 på "venteliste" hvis salget mod forventning ikke skulle blive til noget. Så jeg har ikke mærket krisen. Jeg er også på købers marked ( børnepony ) og her synes jeg tilgengæld priserne er for høje på mange af dem.
overvejer at aflive min 1 års. Der er så længe til at den er tilredet og MÅSKE til at sælge, og udgifterne stiger og stiger. Jeg ved at jeg nok ikke får taget mig sammen til at gøre det, men tanken har jeg haft flere gange, skræmmende.
ang din fuldblod, var det måske en mulighed at låne hende ud til avl ? hun kunne jo godt være intr i varmblods avlen. Så slipper du for udgifter og tanken om slagt, måske vender markedet så igen og så har du hende stadig.
Jeg synes også det er et svært marked. Her oplever vi at køberne falder over et godt tilbud til spotpris stort set hver eneste gang. Så der bliver solgt heste, men ikke til de priser de burde koste. Som Charlotte skriver, så er det eneste fornuftige at beholde de bedste hopper fra stammen til bedre tider og væk med resten. Hvis det så betød at disse heste blev slagtet i stort tal ville markedet hurtigt rette sig op. Desværre bliver de ofte foræret bort eller solgt meget billigt. Jeg har det også dårligt med at slagte sunde,unge dyr. Har dog været så heldig at udlåne en 4 års. Men vi har stadig 3, 4 og 5 års heste som jo burde være i gang med deres karriere hos nye ejere. Kirsten
Vi har heldigvis ikke avlet så mange, at vi ikke kan have dem - og måtte også aflive en 4 års hoppe sidste år, så beholdningen er ikke så stor. Men, det skyldes da udelukkende markedet, at vi ikke har ifolet vores ellers interessante halvblodshoppe.
Ja, det gør den, og det vil den gøre nogen år endnu. Men når det er sagt, så vil jeg stadig sige, at der stadig er gang i marked, og man kan sælge hvis man har gode heste, og REALISTISKE priser. Vi talte faktisk også om det igår aftes, og alle de heste jeg har ønsket at sælge i de her år, hvor vi har haft den her krise, ja de er solgt, og der har været overskud på dem alle. Jeg har solgt til den pris som jeg synes føllet er værd, ergo gode priser, og jeg har solgt til priser, mindre end jeg egentlig synes føllet er værd, men ikke så jeg har sat penge til. De priser er igen sat efter marked, og ikke efter "de gamle" priser, altså det vi kunne få engang. Desuden har jeg den klarer holdning, jeg sælger hellere 10-15 tusind under pris(vi snakker føl), hvis jeg kan se det er en proff. som er interesseret, og en som kan give hesten de muligheder og uddannelse, som dens talent er til. Jeg er sikker på det kommer ti foldigt igen om nogen år. Nu er TS blevet til plage, og så er de klart svære at sælge, end hvis de var føl, det har selvfølgelig også noget at sige. Marked er hårdt pt, og jeg har også den mening, at får man ikke solgt som føl, ja så er det nok svært at gøre noget før de er tre, eller i alle fald i slutningen af to års alderen. Jeg ser tit, rigtig tit, føl og også ung og rideheste, som er helt ude af proppotioner i pris, og selvfølgelig bliver de engang i mellem solgt, vi kan jo alle sammen være heldig at møde den køber, der køber for dyrt, fordi de måske forelsker sig hovedkulds i en hest. Men skal man sælge til dem der er flest af, nemlig realistiske mennesker, så skal priserne være derefter, men så kan det også lade sig gøre. Jeg synes det ville være synd og skam at slagte dem, så ville jeg hellere finde en super dygtig berider eller rytter, som Charlotte nævner, og lave en aftale med dem. Er det gode plage, så kan de også se fidusen i at have dem gående et år eller to, det er jeg sikker på. Annette
Synes aflivning/slagtning er skørt.... Vil ikke engang kalde hestene billige sæt dem dog i det mindste ned til 10.000 inden en aflivning kommer på tale.... Synes at give over 20.000 for en plag eller en 2-3 års uanset afstamning er skørt...
Ja, det er krise tider, og priserne på heste er faldet, MEN! Gør nu lidt ekstra med annonceringen! Vi har i år solgt en 1 års til 35.000, 2 års til 25.000 (havde 2 mus der skulle fjernes) og en rå 3 års til 45.000 (i februar) og sidste år solgte vi en 2 års til 38.000 (i november). Alle salg er gået ret stærkt, og med MANGE henvendelser og fremvisninger, og det skyldes uden tvivl annonceringen. Alle plagene er solgt til dressurryttere, som ønskede at spare lidt penge på deres nye stjerne og tilgengæld vente et par år på dem. Når man laver en annonce med plage, nytter det altså ikke noget bare at tage et par fold billeder. Vi fletter plagene op, får taget hoved og opstillingsbilleder og kører dem derefter til en ridehal hvor vi får taget video og bevægelses billeder, alt sammen for at få lavet en god annonce, som viser hesten fra sin bedste side, og som giver køberne "en drøm". Når folk køber plage, køber de dem på drømmen om den kommende fantastiske ridehest. Nynne, jeg har set begge dine annoncer på plagene, og det er KUN ud fra afstamningen at jeg finder begge plage meget spændende og kunne finde på at tage ud og se dem. Der er ingen video, og billederne siger mig intet udover at de kan finde ud af at gå på fold. Hvis man kun ønsker at sælge til særlig avlskyndige folk, så er det jo også fint nok at der kun er afstamingen til at tiltrække og virke som "blikfang", men i disse krise tider er det nok lige lovlig luksus kun at henvende sig til avlsnørder. Ta det ikke ilde op, men jeg forstår bare ikke hvorfor man ikke vil bruge en halv dag på at få lavet noget ordentligt materiale til sine annoncer. Vi har selv et godt spejlrefleks kamera og videokamera i god kvalitet, men hvis vi ikke havde, ofrede jeg da gerne 1.000 kr. på at få en semi-prof ud og tage noget godt video og billeder, for jeg er overbevist om at det kommer 10 fold igen, ift. den pris man kan få for kræet med en god annonce.
Jeg har i år ikke haft problemer med at sælge, og har da også flere henvendelser på dem jeg har til salg lige for tiden. Jeg har solgt en 1-års, et hingsteføl og en 4-års hoppe i år, og går og venter på svar fra en svensk køber som har været og se på det sidste hingsteføl jeg har. Mine priser har været realistiske men stadig med overskud til mig, og jeg synes faktisk ikke jeg kan klage. Jeg har ligesom Linda lagt vægt på at få lavet gode videoer og billeder, men har dog kun adgang til ridehus til ridehesten. Men en ridebane der er godt hegnet, en tur med striglen og så lidt solskin, så er det bare frem med kameraet. Jeg har endda også været køber/låner i år, og har skaffet mig en skøn fuldblodshoppe som jeg så fik ifolet på et forsøg. Har også søgt efter et godt hoppeføl, og har et i kiggerten som jeg forsøger at overtale sælger til at sælge til mig (Læser du med Tine? Blink blink   ) At aflive en sund og rask unghest ville jeg aldrig gøre, men jeg har så heller ikke problemer med pladsen. Og har da også løbende fået solgt mine ungheste, og har desværre også måttet aflive en skadet 1-års for nylig. Så jeg er stadig ret optimistisk og glæder mig til mine 4 kommende føl i 2012
Priserne for tiden er lave ja, det er købers marked - helt sikkert! Dog er der også visse mennesker der ikke er helt realistiske i deres prissætning, men alle tror jo de har guld stående. Hvis jeg havde pengene på kontoen, så havde jeg straks købt din Zeitgeist-A. Han er SÅ fin og jeg har længe sukket efter ham. Men må indrømme at som MIN situaton er nu, så køber jeg ikke plag for så mange penge. Så hellere en ridehest som du næsten kan få for 25.000kr som markedet er nu. Jeg ved min veninde er helt skudt i Atlantis, men prisen for en "aflagt" fudblod skal desværre noget længere ned, før det har interesse. På galopsport er priserne længere nede og galopsæsonen slutter snart, dvs de heste der ikke gik som forventet, bliver skudt af. Slagtning er da helt hen i vejret, så hellere sælge til "underpris" og få bare lidt penge i kassen. Køber bliver ikke en dårligere person af at hesten er "billig". Harvester
jeg har en veninde der leder med lys og lygte uden at kunne finde det rette. her er et link til hendes købs annonce, jeg er sikker på at hun vil blive glad for en henvendelse.
Det er jo den der har grisen, som sætter prisen - Jeg købte en fuldblodshoppe i feb mdr. fandt hende på galop.dk - prisen blev forhandlet ganske lidt. Jeg synes selv hun er i den dyre ende, men når det var hende jeg ville ha så vil jeg hellere betale "overpris" og være glad for at hun endte hos mig fremfor at gå på komprimi og ikke få den hest jeg ønskede. De gode fuldblod med højde og format / rammer og eksteriør til varmblodsavl er der ikke mange af. Annoncen er sat ind nedenunder, der var 1 billede og ingen video. Måske har jeg betalt ALT for meget, men jeg er ligeglad, for det er mig der nyder hende i dagligdagen og glæder mig til det kommende føl. SENTA (DEN) VINDENDE HELSØSTER TIL DERBY-, BREEDERS'-, LISTED-, OG GRUPPE-3-VINDEREN PEAS AND CARROTS! Enestående chance for at avle på noget af det hotteste blod i skandinavien.   Senta er vinder og placeret i ganske få starter. 9 år gammel og ca. 174 cm i stang. Har fået to meget korrekte og velstillede føl, begge med rigtigt godt temperament.  Hun har en 2-åring efter Academy Award i træning hos Birgitte Nielsen, samt en meget flot åring på 152 cm efter Academy Award. Senta resorberede sidste år og er derfor tom og klar til bedækning i 2011. Pris: 24.000 ex moms
Hvorfor slagte når der er masser der gerne vil give dem et godt hjem. Ved godt i så ikke får nogle penge for dem eller måske kun et par tusinde. Men det tror jeg da heller jeg ville end at slagte sunde dyr. Jeg er en af dem der pt. ikke har pengene til at købe en, men savner at have hest og vil kunne give en et godt hjem. Jeg er nok ikke den eneste. Men hvis alternativet for jer at slagte dejlige sunde dyr, så ville jeg da heller forære væk til søde mennesker.
Jeg vil klart hellere slagte end sælge langt unde reel værdi, for det er bare en ond cirkel. Jo flere billige heste der sælges nu, desto længere varer det før man kan opnå gode priser igen.
sys der glemmes lidt det er dyr der tales om og ikke døde ting. ved godt en død hest ikke lider, men sys ik der er megen moral i at slagte sunde dyr, som ku ha en god fremtid for sog. så man man sælge endnu billigere og holde igen med sin avl hvis ik man kan få dem solgt til ønsket pris
Det syntes jeg bare ikke er okay. Ikke når det drejer sig om et sundt dyr. Dem der skulle rydes ud i, er de dårlige. Ikke sunde dyr med god afstamning. Fordi du slagter et par heste går det jo ikke hurtigere at få priserne op igen. Vi må simpelthen vente på at finanskrisen er overe. Bankerne er begyndt så småt at låne penge ud igen. Dog nok mest til huslån. Men at du slagter nogle sunde dyr ændre jo ikke noget. Som sagt er det de dårlige heste der skal rydes ud i.
Helt enig. Man afliver ikke en sund og rask hund hvis man kan finde et godt hjem til den. Også selvom det er gratis. Ved godt der er lidt forskel på priserne. Men nogle racer sælges aflogevellet for 10-14000kr. med stamtavle. Hvis man så ikke kunne få den pris for den eller noget overhovedet skulle man så bare aflive en sund og rask hvalp.
smertensgrænse efter min mening ang. salg af heste - individuelt fra den ene og anden, og hvilke penge man har investeret i hesten mht kåring mv. Men der er jo også grænser for hvor meget man vil være til grin, så hellere slagte selvom man har en sund og rask hest.
Mange gode indlæg. Meget enig med Annette og mibsens betragtninger. Ligeledes enig med Charlotte og Janni hellere slagte end sælge til foræringspris.. Kunne ikke drømme om at forære mine heste bort ikke gang til søde mennesker. Mine dyr mit ansvar. Folk der ikke har råd til at købe en hest, har hellere ikke råd til smed, foder og en dyrlæge søndag nat. jeg håber da den gris jeg spiste her til aften var sund og rask inden den måtte lade livet. MVH Hanne.
hvor mange af jer, der siger I har svært ved at sælge nu, har ifolet igen iår? Og få ærger jeg mig helt vildt over at jeg ikke har penge til at gå ud og købe en ny hest. Helst en vallak, for de bliver ikke til flere   . Men jeg er så osse typen der ikke kan få mig til at skambyde på folks dyr. Det er jo bare træls for mig. Vi må håbe det snart vender.
ikke enig med dig i, Hanne. Der er immervæk forskel på at hive mange tusinde kr ud af kontoen på en gang, end at ringe til smed eller dyrlæge, osse en søndag. Med de dyrlæge og smederegninger jeg har fået det sidste stykke tid, ved jeg godt hvad jeg taler om. Heldigvis for egne kartofler og eget oksekød   , jeg   at den ko jeg sætter tænderne i hver aften har haft det godt.
Min hoppe har fået føl i år, og var også solgt indtil jeg d.d. opdagede køber ikke havde mulighed for at overtage. Nu er det så ikke noget jeg græder over; hun bliver hos mig som "klappe" hest; jeg skal ikke avle mere - synes dog ikke man bliver godt belønnet ved at sørge for et ens føl har gode opvækstbetingelser = sunde dyr. Så jeg kan ikke være med mere.
Det ville da være brænd ærgeligt at slagte en yderst god hest! Bare fordi priserne ikke er som de har været, så hjælper det da ikke at slagte hestene? Så ender vi da kun med papirløse, gamle, skadede heste på markedet. Enig i at kvantitet og kvalitet hænger sammen, men der er jo ingen der snakker om foræring? Fordi krisen kraser er der jo ikke nogen der siger man skal forære hestene væk. At sætte prisen 5-20.000kr ned, hjælper meget. Selvfølgelig får du ikke de penge i kassen, men du får da stadig penge for hesten i stedet for at stå med et tab på x antal kroner + en aflivning oveni? Mht til priser på fuldblod, så er der jo meget stor forskel på om hoppen er kåringsegnet og med henblik på avl , eller det er som ridehest. En hest som Senta ville jeg også have givet den pris for, da hun er et super avlsemne, hun har præsteret i sin løbstid og hun har afstamningen med sig. Jeg ved bare at om lidt over en måned, der slutter sæsonen for galop og de heste der ikke har præsteret, de ryger - og det er for små penge. Træner/ejer gider ikke ofre en vinter med træning, boks, foder, smed osv for en hest der kun har præsteret middelmådiigt og som de ikke er sikre på kan indbringe lidt penge til næste sæson. Nåh, det var jo ikke fuldblod det handlede om, men om markedspriserne. Jeg er selv en mulig køber, i andre er sælgere. Jeg har undersøgt markedet siden januar hvor jeg mistede min hest og jeg ved hvad jeg kan få af kvalitet til prisen, så selvfølgelig er jeg da kritisk når jeg kigger heste. Der er jo ingen grund til at give for meget  Harvester
Hold op der er nogen i denne tråd som kun tænker på penge.. Er glad for jeg aldrig skal begive mig ind og avle varmblod....
Selfølgelig tænker vi på penge, det gør vi vel alle? I har da helt ret i at det er de forkerte heste der bliver slagtet, men I må da gerne overbevise ejerne af sekunda-hestene om at de skal slagte DERES heste og købe en af VORES. Desværre er det mellemklassen det går udover.
Desværre er det nok bare krisen der sætter sit spor. Kigger man på MP, så har jeg aldrig set så mange avlshopper til salg. Rigtig rigtig mange heste over 16 år. Ved godt der kan være et par gode år i dem endnu, men mange af dem har jo skader af diverse omfang. Folk vil have penge for alt de kan få penge for. Kan de sælge hesten for 5000kr, jamen så er det jo 5000kr i lommen i stedet for 2000kr op af lommen til aflivning+daka. Det ærgeligt, for der findes rigtig mange gode heste. Men nogen gange kunne man fristes til at be folk om at åbne øjnene og slagte skadede, gamle, specielle(sind) heste. Oftest ender hestene bare som kastebolde og så er det altså immervæk mere fair overfor hesten af være død og så bliver priserne ikke presset i bund. Harvester
Er der nogen af jer der indtil videre har slagtet en hest fremfor solgt med underskud? Jeg har MEGET svært ved at tro, at der er nogen der virkelig vil gøre det når det kommer til stykket... Man får altså ikke mere end ca. 1.500 ved slagteren. Så I må da have penge nok, hvis I kan sige nej til 15, 10 eller 5 tusind tilgengæld for 1.500... Og er det ikke lige lovlig optimistisk at tro, at priserne på markedet bliver bedre, fordi I er nogle få der slagter jeres sunde og raske plage? Så er det måske bare for jeres egen stoltheds skyld? I så fald må man da have en dårlig smag i munden, når man slagter en plag, som man har sat i verden med henblik på salg, men som ikke lykkedes...
Næh det har jeg aldrig prøvet; har du ?
Jeg har desværre ikke kunne få billeder på her, men de ligger på min præsentation Den skulle efter sigende være Belgisk Varmblod hoppe ca.165 på 7 år. Købte den fra følfod rideklub d.1/2-07 Er der nogen der kender hesten og evt kan fortælle mig om den, og hvor den kommer fra. Håber at høre fra nogen. Varme sommerhilsener Marianne
Er der virkelig ikke nogen der kender hesten, den må jo været et andet sted før den kom til Følfod Rideklub. Hun har en brok på højre side af maven. Marianne